UREKA ร่วมจัดงานโครงการกำจัดผักตบชวา จ.กาญจนบุรี
UREKA ร่วมจัดงานโครงการกำจัดผักตบชวา จ.กาญจนบุรี ณ ลานพลับพลา เขื่อนแม่กลอง ตำบลท่าม่วง จังหวัดกาญจนบุรี ซึ่งจัดขึ้นเมื่อเร็วๆนี้
30 ม.ค. 2563

นายอธิสรรค์ มนตรา หัวหน้าสำนักงานจังหวัดกาญจนบุรี ร่วมด้วย นายพงศกร อุตตนางกูร ผู้อำนวยการโครงการส่งน้ำและบำรุงรักษาเขื่อนแม่กลอง พร้อมด้วย นายวรเดช กาญจนอโนทัย นายกองค์การบริหารส่วนตำบลท่าม่วง และ นายลิศพัทธ์ ใคร่ครวญ กรรมการ บริษัท ยูเรกา ดีไซน์ จำกัด (มหาชน) หรือ (UREKA) ร่วมพิธีเปิดงานโครงการกำจัดผักตบชวาโดยเทคโนโลยีชีวภาพ
พร้อมกันนี้ ดร.อาร์ม อันอาตม์งาม อาจารย์มหาวิทยาลัยเกษตรศาสตร์ ผู้คิดค้นการกำจัดผักตบชวา ได้บรรยายเกี่ยวกับการใช้สารชีวภัณฑ์จากเชื้อรา เพื่อสร้างความเข้าใจให้กับชุมชนและเข้าผู้เข้าร่วมรับฟัง โดยมี บริษัท บีเอส มายโค ไบโอเทค จำกัด เป็นผู้สาธิตวิธีการฉีดพ่นสารชีวภัณฑ์จากเชื้อรา Myrothecium Roridum ซึ่ง จัดขึ้น ณ ลานพลับพลา เขื่อนแม่กลอง ตำบลท่าม่วง จังหวัดกาญจนบุรี ซึ่งจัดขึ้นเมื่อเร็วๆนี้